
Kozmológiai infláció és sötétenergia egyetlen skalármező paramétereinek függvényében

Egy nem-nulla minimum helyű és értékű skalármező lehetséges szerepét vizsgáltuk homogén és izotrop univerzumban. A fixpontvizsgálat és a differenciálegyenletek numerikus megoldásának módszereivel feltérképeztük a kezdeti feltételeket és a mező paramétertereit, amelyek mellett a világegyetem történetének korai illetve kései szakaszaiban gyorsuló tágulást tapasztalunk. Ezek a korszakok megfeleltethetőek lennének a kozmológiai inflációnak, illetve a ma tapasztalt sötét energiának, amennyiben az alkalmas paramétertartomány tartalmazná a paraméterek ténylegesen mért értékeit.
Ez azonban nem teljesül a ma ismert Brout-Englert-Higgs–potenciál esetén, mivel az inflációt megvalósító e-szereződés mértéke Planck-tömeg nagyságrendű vákuum várható értéket jósol a szimmetriasértett skalármezőnek. Ennek megfelelően választott mező esetén felső becslést tudtunk adni a potenciális energia minimum értékére, ami a sötét energiához tartozó kozmológiai konstansként azonosítható be. Bár a fizikai paraméterek nem felelnek meg a részecskefizikából elvártaknak, sikerült bemutatnunk, hogy a két radikálisan más időskálájú jelenséget lehetséges egyetlen modellel vizsgálni.



